NORAKSTS

|  |  |
| --- | --- |
| 25.05.2023. | Nr.5/8 |

**PAR SATIKSMES DROŠĪBAS UZLABOŠANU UN PILNVAROJUMU NOSLĒGT LĪGUMU AR VALSTS AKCIJU SABIEDRĪBU**

**“CEĻU SATIKSMES DROŠĪBAS DIREKCIJA”**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 2** (A.Rublis, A.Tomašūns), **ATTURAS – 2** (A.Pagors, G.Kurlovičs),

Lai optimizētu pašvaldības funkciju izpildi transporta plūsmas uzlabošanas un kontroles jomā, īstenotu pašvaldības policijai Ceļu satiksmes likumā noteikto kompetenci administratīvo pārkāpumu jomā saistībā ar pārkāpumu fiksēšanu ar tehniskiem līdzekļiem un nodrošinātu kompetento iestāžu sadarbību informācijas apstrādē Transportlīdzekļu un to vadītāju valsts reģistrā, pamatojoties uz Pašvaldību likuma 4.panta pirmās daļas 14.punktu un 10.panta pirmās daļas 21.punktu, Ceļu satiksmes likuma 43.7 pantu un Ministru kabineta 2022. gada 12. aprīļa noteikumiem Nr.224 “Prasības un kārtība tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pilnvarot Jelgavas valstspilsētas pašvaldības iestādi “Jelgavas digitālais centrs” vadītāju Jelgavas valstspilsētas pašvaldības vārdā un interesēs organizēt ar satiksmes drošības optimizāciju saistītos pasākumus ceļu satiksmes pārkāpumu fiksēšanai ar tehniskiem līdzekļiem (kamerām), nodrošinot to izpildi.
2. Pilnvarot Jelgavas valstspilsētas pašvaldības iestādes “Jelgavas pašvaldības policija” priekšnieku Jelgavas valstspilsētas pašvaldības vārdā un interesēs noslēgt līgumu par sadarbību informācijas apstrādē Transportlīdzekļu un to vadītāju valsts reģistrā, kas saņemta no tehniskiem līdzekļiem par pārkāpumiem ceļu satiksmē.
3. Lēmuma 1. punkta izpildi kontrolēt Jelgavas valstspilsētas pašvaldības izpilddirektorei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā